Diari Oficial de la Generalitat Valenciana


Sumari del DOGV 6180, del 08-01-2010 (2009/14009)

RESOLUCIÓ de 29 de setembre de 2009, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica a 132 kV, doble circuit, entrada/eixida en la ST Montserrat de la línia elèctrica de 132 kV Juan de Urrutia-Torrent 1, s'aprova el projecte d'execució i es declara, en concret, la seua utilitat pública, al terme municipal de Montserrat, província de València. Expedient número ATLINE /2008/942/46.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6180

Data del DOGV
:   08-01-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/14583


Data del document
:   29-09-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 29 de setembre de 2009, de la Direcció General d'Energia, per la qual s'atorga autorització administrativa a Iberdrola Distribución Eléctrica, SAU, per a la construcció de la línia elèctrica a 132 kV, doble circuit, entrada/eixida en la ST Montserrat de la línia elèctrica de 132 kV Juan de Urrutia-Torrent 1, s'aprova el projecte d'execució i es declara, en concret, la seua utilitat pública, al terme municipal de Montserrat, província de València. Expedient número ATLINE /2008/942/46. [2009/14394]  
Vist l'escrit presentat per Iberdrola Distribución Eléctrica, SAU, amb domicili a l'efecte de notificacions en 46752 València, c/ Menorca, 13, el 3 d'octubre de 2008, davant del Servici Territorial d'Energia de València, en què sol·licita que se li concedisca una autorització administrativa per a la construcció de la línia elèctrica a 132 kV, D/C, entrada/eixida en la ST Montserrat de la línia elèctrica a 132 kV Juan de Urrutia-Torrent 1, al terme municipal de Montserrat, província de València, que s'aprove el projecte d'execució i que es declare, en concret, la seua utilitat pública.  
Al mencionat escrit s'adjunta el projecte tècnic per a l'execució de l'esmentada instal·lació, firmat per un tècnic competent i visat pel Col·legi Oficial corresponent el 2 de setembre de 2008.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de València, de 21 de febrer de 2009, en el Diari Oficial de la Comunitat Valenciana, de 17 de març de 2009, i en el periòdic El Mundo, de 23 de març de 2009, així com en el tauler d'anuncis de l'Ajuntament de Montserrat, únic afectat, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, amb els articles 52 i 53 de la Llei 54/1997, de 27 de desembre, del Sector Elèctric, i en l'article 4 de la Llei 2/1989, de 3 de març, sobre Impacte Ambiental.  
D'acord amb la documentació que hi ha en l'expedient, va ser presentat un escrit d'al·legacions a la referida instal·lació per Alfredo Vicent Fabra, per mitjà del qual sol·licita que la ubicació del suport que es projecta en la seua finca es desplace al límit o a la vora perquè no hi estiga dins i afecte el treball del camp.  
Comunicat el referit escrit a l'empresa peticionària, va manifestar que el suport núm. 3 ubicat en la parcel·la núm. 29 de l'al·legant ja es troba en el límit oest de la finca, s'adjunten plànols de la ubicació, atés que el que s'ha reflectit en el plànol és el centre del suport i que els fonaments per a l'ancoratge de les potes es donen més prop del límit, açò és, tot el que permet l'orografia del terreny, ja que hi ha un desnivell molt pronunciat en el qual es fa inviable la col·locació del suport.  
Vist que d'acord amb el mencionat Decret 88/2005 es va traslladar a l'Ajuntament de Montserrat la separata del projecte de la instal·lació sol·licitada, ja que afecta béns, instal·lacions, obres o servicis, centres o zones dependents d'eixe organisme, a l'efecte de donar la conformitat o d'oposar-s'hi i simultàniament es va traslladar al referit Ajuntament i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, i se sol·licita un informe sobre l'adaptació del projecte al planejament urbanístic que siga aplicable.  
L'Ajuntament esmentat va remetre l'informe sol·licitat en el qual es manifesta el següent: 1. Que a causa de l'augment de la demanda elèctrica al municipi, es fa necessària la ubicació d'una nova subestació de transformació elèctrica i atés que el planejament vigent no reserva terreny per a tal fi, el 29 d'octubre de 2008 es va aprovar provisionalment la modificació puntual núm. 21 per l'Ajuntament en què es regula la ubicació d'usos dotacionals públics o privats en sòl no urbanitzable comú, i està pendent de l'aportació de documentació requerida a l'Ajuntament per la Comissió Territorial d'Urbanisme i de la seua aprovació definitiva. 2. Que s'estima necessari compatibilitzar la geometria de la línia elèctrica i la ubicació de la subestació al traçat definitiu de la variant de la carretera CV-405 de la Diputació de València. 3. Que no s'ha sol·licitat la corresponent llicència municipal d'obres. 4. Que el projecte hauria de pronunciar-se explícitament sobre les mesures de caràcter tècnic que cal adoptar sobre la protecció de l'avifauna. 5. Que el trànsit per a l'execució de les obres es realitza principalment pel camí municipal de la Murta, parcialment pavimentat i amb problemes d'erosió en el tram no pavimentat, per la qual cosa es considera necessari el seu condicionament i pavimentació per a l'execució de les obres plantejades.  
Traslladat el referit informe a l'empresa peticionària contesta, en síntesi, el següent: 1. Que el fet que el traçat de la línia discórrega per sòl no urbanitzable no suposa un impediment per a rebutjar-la, d'acord amb l'article 75.2 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat. 2. Que en consideració amb el que s'ha exposat sobre la variant de la carretera CV-405, es realitzarà la consulta pertinent a la Diputació, per a establir si el futur projecte poguera afectar-la. 3. Que la llicència municipal se sol·licitarà oportunament. 4. Que el projecte està sotmés a procediment d'avaluació d'impacte ambiental, i que l'òrgan competent per a la resolució és la Conselleria de Medi Ambient, Aigua, Urbanisme i Habitatge. 5. Que qualsevol afecció que es produïsca, tant en camins municipals, com en terrenys particulars, seran reposats al seu primitiu ser i estat.  
L'escrit de resposta va ser remés a l'Ajuntament de Montserrat, a fi que manifestara la conformitat o els inconvenients amb este. Ha transcorregut el termini conferit sense que conste en l'expedient cap resposta respecte d'això.  
Vist que, d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:  
Confederació Hidrogràfica del Xúquer, per encreuaments amb llits públics (barranc de la Murta i un altre barranc innominat), que remet l'informe sol·licitat, per mitjà del qual s'autoritzen les afeccions assenyalades amb les condicions generals i particulars que este conté.  
Els mencionats informes són coneguts i acceptats per l'empresa peticionària.  
Vist que d'acord amb la sol·licitud i el projecte presentats, la finalitat que es perseguix amb la construcció de la línia elèctrica és garantir la millora de potència, la qualitat i la capacitat del subministrament elèctric dels consumidors actuals i futurs en la zona geogràfica de la Vall dels Alcalans, per mitjà d'una solució d'enllaços amb la xarxa de distribució ara existent.  
Vist que mitjançant una Resolució de 16 de juliol de 2008, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar declaració d'impacte ambiental i va estimar acceptable només als efectes ambientals i sense perjuí de l'obtenció de les autoritzacions sectorials que se li apliquen el projecte de la línia elèctrica sol·licitada, sempre que este es desenvolupe segons les previsions, l'estudi d'impacte ambiental i la resta de documentació, i sotmetre'l a les condicions que en la part resolutiva de la present autorització s'exposaran.  
Vist que el projecte presenta un traçat plenament concretat, té entre la documentació els plànols pertinents a l'escala adequada, està prou detallat i conté una relació concreta i individualitzada dels béns i drets afectats.  
Vist que el Servici Territorial d'Energia de València, encarregat de la instrucció de l'expedient ha emés un informe favorable sobre la sol·licitud.  
Atés que el projecte té una definició i concreció de les característiques tècniques i de traçat que garantixen la major seguretat i la millor funcionalitat de la línia elèctrica, i que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament.  
Vist que Iberdrola Distribución Eléctrica, SAU, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
Atés que l'article 40.3 de la Llei 54/1997, de 27 de novembre, del Sector Elèctric establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.   
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a Iberdrola Distribución Eléctrica, SAU, la construcció de la línia elèctrica a 132 kV, doble circuit, entrada/eixida en la ST Montserrat de la línia elèctrica a 132 kV Juan de Urrutia-Torrent 1, al terme municipal de Montserrat, província de València, amb les característiques que a continuació s'indiquen:  
- Traçat: s'inicia en el suport núm. 70 (nou) de la línia Juan de Urrutia-Torrent 1, situat al costat del suport núm. 70 (antic), que es desmunta, des del qual es connectarà amb la nova línia que ara es construïx per mitjà de l'execució de cinc suports, per a finalitzar en el pòrtic de la ST Montserrat.  
- Tensió nominal: 132 kV (1ª categoria).  
- Tipologia constructiva: aèria.  
- Potència màxima que cal transportar: 131 MVA, per circuit.  
- Nombre de circuits: dos.  
- Conductors: cables d'alumini-acer de 281,1 mm² de secció total, tipus LA-280 (Hawk).  
- Cables de terra: en tota la seua longitud portarà un cable de terra del tipus acer-50 de secció 48'5 mm², i OPGW-16-80 de secció 118'3 mm², d'acer galvanitzat i fibra òptica incorporada.   
- Aïllament: cadena d'aïlladors de compòsit tipus U120AB132P, nivell de tensió 130 kV i longitud total 1.390 mm.  
- Suports: metàl·lics, constituïts per perfils angulars de costats iguals galvanitzats en calent, d'acer S355J0 i S275JR, organitzats en forma de gelosia doble. Forma troncopiramidal des de la base al braç inferior, prismàtica des d'este al superior i dos pals metàl·lics en la part superior per al cable de terra-òptic.  
- Connexions de terra: sistema mixt de piques i anelles.  
- Longitud total: 1.598 m.  
- Pressupost: 214.322 euros.  
Segon  
Aprovar el projecte d'execució firmat per tècnic competent i visat pel Col·legi Oficial corresponent en 2 setembre de 2008 i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de quatre mesos des de l'ocupació real de les finques afectades. Abans de l'acabament d'este termini Iberdrola Distribución Eléctrica, SAU, podrà sol·licitar-ne l'ampliació per mitjà de sol·licitud motivada davant d'esta Direcció General.  
3. El titular informarà de l'acabament de les obres al Servici Territorial d'Energia de València a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons establix en la normativa vigent per als projectes d'instal·lacions elèctriques i igualment respecte de l'autorització administrativa i el projecte d'execució aprovat.  
4. En el cas que per a finalitzar l'execució de la instal·lació objecte del projecte, es requerisca posar-ne una part en tensió, ho haurà de sol·licitar al Servici Territorial d'Energia de València, el qual establirà, si és el cas, les condicions que s'hagen d'aplicar. No obstant això, transcorreguts dos mesos des de l'obtenció del certificat d'acabament parcial d'obra, sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió i es desconnectarà en el cas que ja estiguera en funcionament.  
5. L'administració deixarà sense efecte la present resolució en el moment en què observe l'incompliment de les condicions que s'hi imposen.  
6. La present resolució s'atorga sense perjuí de les concessions i autoritzacions que calguen, d'acord amb altres disposicions que siguen aplicables i, en especial, les relatives a l'ordenació de territori i al medi ambient.  
7. Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
8. Condicions d'orde mediambiental arreplegades en la Declaració d'Impacte de 16 de juliol de 2008.  
- Es restauraran a les seues condicions inicials totes les àrees que s'hagen vist alterades per les obres i es procedirà a la correcta gestió dels residus generats.  
- Les obres s'adaptaran al que establisca la Direcció General de Patrimoni Cultural Valencià en vista de la prospecció realitzada. En tot cas, l'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afecció i notificar immediatament la Conselleria de Cultura i Esport.  
- Les accions incloses en el Programa de Vigilància Ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia.  
- Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental, hauran de ser comunicats a l'òrgan ambiental competent que establirà, si és procedent, l'aplicació de noves mesures correctores.  
Tercer  
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa comporta la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de setembre de 2009.- El director general d'Energia: Antonio Cejalvo Lapeña.  
Relació de béns i drets afectats  
E-S en ST Montserrat de L/ CH Juan Urrutia - Torrent 1  
  
\* \* \* \* \* \* \* \* \* \* \* \* \* \*  
Relacion de bienes y derechos afectados  
E-S en ST Montserrat de L/ CH Juan Urrutia - Torrente 1  
